《赠子野归潮时会大名府》
唐代·王涤

河朔频河地早寒，城烟牢落水回环。
几番夜雨涨新岸，一片秋云归旧山。
君驷渐腾梅岭外，我车犹枕菊篱间。
潮人若问何如守，病骨支撑两鬓斑。

作者简介：唐并州太原人，字用霖。王涣从兄。昭宗景福中登进士第，累官中书舍人。哀帝天祐间，避乱入闽。四年春，王审知开无遮大会，涤与诗人韩偓、崔道融皆预会。终于闽。能诗，与贯休友善。